CELEX: 32020R2042
Language: lt
Date: 2020-12-11 00:00:00
Title: Komisijos įgyvendinimo reglamentas (ES) 2020/2042 2020 m. gruodžio 11 d. kuriuo iš dalies keičiamos Įgyvendinimo reglamento (ES) 2020/464 nuostatos dėl jo taikymo pradžios datos ir tam tikrų kitų datų, susijusių su Europos Parlamento ir Tarybos reglamento (ES) 2018/848 dėl ekologinės gamybos taikymu (Tekstas svarbus EEE)

2020 12 14   
               
               
                  LT
               
               
                  Europos Sąjungos oficialusis leidinys
               
               
                  L 420/9
               
            
         KOMISIJOS ĮGYVENDINIMO REGLAMENTAS (ES) 2020/2042
         2020 m. gruodžio 11 d.
         kuriuo iš dalies keičiamos Įgyvendinimo reglamento (ES) 2020/464 nuostatos dėl jo taikymo pradžios datos ir tam tikrų kitų datų, susijusių su Europos Parlamento ir Tarybos reglamento (ES) 2018/848 dėl ekologinės gamybos taikymu
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (1), ypač į jo 10 straipsnio 6 dalį, 14 straipsnio 3 dalį, 15 straipsnio 3 dalį, 16 straipsnio 3 dalį, 17 straipsnio 3 dalį ir 26 straipsnio 7 dalies d punktą,
         kadangi:
         
                     (1)
                  
                  
                     dėl COVID-19 pandemijos protrūkio ir susijusios visuomenės sveikatos krizės Europos Parlamento ir Tarybos reglamentu (ES) 2020/1693 (2) vieniems metams atidėta Reglamento (ES) 2018/848 taikymo pradžios data ir kitos susijusios jame nurodytos datos;
                  
               
                     (2)
                  
                  
                     Komisijos įgyvendinimo reglamentu (ES) 2020/464 (3) nustatytos tam tikros Reglamento (ES) 2018/848 taikymo taisyklės, visų pirma susijusios su dokumentais, kurie turi būti pateikti siekiant, kad atgaline data būtų pripažinti perėjimo prie ekologinės gamybos laikotarpiai, su ekologiškų produktų gamyba ir su informacija, kurią turi pateikti valstybės narės. Siekiant teisinio tikrumo, tos taisyklės turėtų būti taikomos nuo Reglamento (ES) 2018/848 taikymo pradžios datos;
                  
               
                     (3)
                  
                  
                     todėl Įgyvendinimo reglamento (ES) 2020/464 taikymo pradžios datą ir kitas vėlesnes jame nurodytas datas būtina suderinti su Reglamento (ES) 2018/848 taikymo pradžios data;
                  
               
                     (4)
                  
                  
                     todėl Įgyvendinimo reglamentas (ES) 2020/464 turėtų būti atitinkamai iš dalies pakeistas;
                  
               
                     (5)
                  
                  
                     atsižvelgiant į būtinybę ekologinės gamybos sektoriuje nedelsiant užtikrinti teisinį tikrumą dėl Įgyvendinimo reglamento (ES) 2020/464 taikymo pradžios datos atidėjimo, šis reglamentas turėtų įsigalioti kuo greičiau;
                  
               
                     (6)
                  
                  
                     šiame reglamente nustatytos priemonės atitinka Ekologinės gamybos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2020/464 iš dalies keičiamas taip:
            
                        1)
                     
                     
                        25 straipsnio 4 dalies antras sakinys pakeičiamas taip:
                        „Ta informacija kiekvienais metais pateikiama iki birželio 30 d., pirmą kartą ji turi būti pateikta iki 2023 m. birželio 30 d. už 2022 metus.“;
                     
                  
                        2)
                     
                     
                        26 straipsnio 1, 5, 6 ir 7 dalyse žodžiai „ne vėliau kaip nuo 2029 m. sausio 1 d.“ pakeičiami žodžiais „ne vėliau kaip nuo 2030 m. sausio 1 d.“;
                     
                  
                        3)
                     
                     
                        26 straipsnio 2, 3 ir 4 dalyse žodžiai „ne vėliau kaip nuo 2024 m. sausio 1 d.“ pakeičiami žodžiais „ne vėliau kaip nuo 2025 m. sausio 1 d.“;
                     
                  
                        4)
                     
                     
                        27 straipsnio antra pastraipa pakeičiama taip:
                        „Jis taikomas nuo 2022 m. sausio 1 d.“
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 150, 2018 6 14, p. 1.
         
            (2)  2020 m. lapkričio 11 d. Europos Parlamento ir Tarybos reglamentas (ES) 2020/1693, kuriuo iš dalies keičiamos Reglamento (ES) 2018/848 dėl ekologinės gamybos ir ekologiškų produktų ženklinimo nuostatos dėl taikymo pradžios datos ir tam tikrų kitų tame reglamente nurodytų datų (OL L 381, 2020 11 13, p. 1).
         
            (3)  2020 m. kovo 26 d. Komisijos įgyvendinimo reglamentas (ES) 2020/464, kuriuo nustatomos tam tikros Europos Parlamento ir Tarybos reglamento (ES) 2018/848 taikymo taisyklės, susijusios su dokumentais, kurie turi būti pateikti siekiant, kad atgaline data būtų pripažinti perėjimo prie ekologinės gamybos laikotarpiai, su ekologiškų produktų gamyba ir su informacija, kurią turi pateikti valstybės narės (OL L 98, 2020 3 31, p. 2).